**ПРОГРАМ ЈАВНЕ РАСПРАВЕ**

**О НАЦРТУ ОДЛУКЕ О НАКНАДАМА ЗА КОРИШЋЕЊЕ ЈАВНИХ ПОВРШИНА ЗА 2023.ГОДИНУ**

1. У поступку припреме нацрта Одлуке о накнадама за коришћење јавних површина за 2023.годину, Општинско веће општине Кладово спроводи јавну расправу о Нацрту Одлуке о накнадама за коришћење јавних површина за 2023.годину (у даљем тексту Нацрт Одлуке) који је саставни део овог Програма.
2. Јавна расправа о Нацрту Одлуке спроводи се у периоду од 01.06.2023. до 20.06.2023. године.
3. Учесници у јавној расправи о Нацрту Плана су заинтересовани грађани, удружења, стручна и остала јавност, као и чланови тематских радних група за израду Нацрта Одлуке.
4. Програм јавне расправе о Нацрту Одлуке, са Нацртом Одлуке објављује се на интернет страници Општине Кладово на web adresi kladovo.org.rs.
5. Предлози, примедбе, сугестије грађана и осталих учесника у јавној расправи могу се доставити путем електронске поште на адресу antic@kladovonet.com или поштом на адресу: Општинска управа Кладово, Краља Аександра 35, 19320 Кладово или личном доставом у просторијама Општине Кладово – са напоменом на коверти: „За јавну расправу о Нацрту Одлуке о накнадама за коришћење јавних површина за 2023.годину ”, најкасније до 19.06.2023. године до 12,00 часова. Предлози се достављају на Обрасцу који се може преузети на интернет страници општине Кладово, или у просторијама општине Кладово.
6. Јавни позив за учешће у јавној расправи упутиће се грађанима, удружењима, стручној и осталој јавности и исти ће бити објављен на интернет страници Општине Кладово и путем локалних медија.
7. По окончању јавне расправе општина Кладово ће анализирати све предлоге, примедбе и сугестије учесника у јавној расправи и на основу тога сачинити Извештај о спроведеној јавној расправи о Нацрту Одлуке, који ће бити објављен на интернет страници Општине Кладово у року од 15 дана од окончања јавне расправе.
8. Овај програм, ради реализације, доставити надлежним службама општине Кладово које ће јавни позив за учешће у јавној расправи са овим Програмом објавити на својој интернет страници.

Број: 418-2/2023-II

У Кладову, дана 31.05.2023.год

**ОПШТИНСКО ВЕЋЕ ОПШТИНЕ КЛАДОВО**

ПРЕДСЕДНИК \_\_\_\_\_\_\_\_\_\_\_\_\_\_\_\_\_\_\_\_

 Саша Николић